En 16-årig blev overfaldet op til weekenden, da han cyklede mod sydvest og blev råbt an af to mænd i Frederikshavn. Han henvendte sig derpå til dem, og blev straks umotiveret tildelt knytnæveslag i ansigtet og maven. Efter hændelsen kom offeret op på sin cykel igen og cyklede væk fra de to overfaldsmænd, fortæller politikommissær Michael Elkjær fra Nordjyllands Politi. Vigtigt at få sagen opklaret De to mænd beskrives som dansktalende og robuste af bygning. En af mændene var iført dunjakke, og den anden en hættetrøje, hvor hætten var trukket op om hovedet. - Vi søger efter vidner, der har set voldsepisoden, men også andre, der har oplysninger i sagen, er velkommen til at kontakte os, siger Michael Elkjær og fortsætter: - Det er vigtigt, at vi får sagen opklaret, så gerningspersonerne kan blive stillet til regnskab for deres handlinger. Du kan kontakte Nordjyllands Politi på telefon 114, hvis du har informationer i sagen.

Opsummering:
En dreng blev sent fredag aften overfaldet på Abildgårdsvej mellem Lundevej og Rimmens Allé. Nu søger politiet vidner i sagen.